b'\n_START_ARTICLE_\nGalikanizam\n_START_PARAGRAPH_\nGalikanizam (lat. gallicanus; galski, francuski) naziv je za pokret u Francuskoj od XVII. do XIX. stolje\xc4\x87a koji je - polaze\xc4\x87i od gorljivog monarhizma, francuskog nacionalizma i privr\xc5\xbeenosti idejama apsolutne monarhije zahtijevao ve\xc4\x87u vlast francuske dr\xc5\xbeave nad Katoli\xc4\x8dkom crkvom na svojem teritoriju.\n_START_SECTION_\nUtjecaji\n_START_PARAGRAPH_\nGalikanizmu srodne ideje na njema\xc4\x8dkom govornom podru\xc4\x8dju poznate su pod imenom "jozefinizam"; rije\xc4\x8d je o doktrini koja je u punini razvijena na Habsbur\xc5\xa1kom dvoru krajem 18. stolje\xc4\x87a._NEWLINE_Galikanizam je - nakon \xc5\xa1to su ideje apsolutne monarhije ve\xc4\x87 bile istro\xc5\xa1ene - svladan progla\xc5\xa1enjem dogme o papinoj nezabludivosti na Prvom vatikanskom saboru (1869.-1870). Taj je koncil izrijekom osudio drugi, tre\xc4\x87i i \xc4\x8detvrti od gore navedenih galikanskih \xc4\x8dlanaka. O pitanju na koje upu\xc4\x87uje prvi galikanski \xc4\x8dlanak, progovorio je papa Lav XIII. u enciklici Immortale Dei iz 1885. godine, da bi potom u enciklici Sapientiae Christianae iz 1890. godine ukratko sa\xc5\xbeeo: "Crkva i dr\xc5\xbeava imaju svaka svoje podru\xc4\x8dje vlasti, i niti jedna od tih dviju vlasti nije podre\xc4\x91ena onoj drugoj."'